Harold Alexander
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Harold Alexander var en britisk feltmarskalk og politiker, kjent for sin innsats under andre verdenskrig.
Som sjef for et armékorps i Frankrike og Belgia ledet han juni 1940 de britiske styrkenes retrett fra Dunkerque. Deretter var han sjef for Sør-Englands forsvar. Alexander var øverstbefalende i Burma (i dag Myanmar) i mars–august 1942, da han avløste Claude Auchinleck som sjef for de britiske styrkene i Midtøsten. Etter erobringen av Kyrenaika høsten 1942 og av Tripoli i januar 1943 ble Alexander leder av operasjonene i Tunisia og nestkommanderende under Dwight D. Eisenhower for de allierte styrkene. Alexander ledet felttoget på Sicilia i juli 1943 og invasjonen i Italia høsten samme år. Julaften 1943 avløste han Eisenhower som øverstbefalende på den italienske fronten og ble i november 1944 øverstbefalende i middelhavsområdet.Alexander ble adlet i 1946. Han var generalguvernør i Canada i 1945–1952, og forsvarsminister i Winston Churchills andre regjering i 1952–1954. Les mer i Store norske leksikon andre verdenskrig Storbritannias historie